
ŠIAULIŲ MIESTO SAVIVALDYBĖS ADMINISTRACIJOS
SOCIALINIŲ PASLAUGŲ SKYRIUS

Šiaulių miesto savivaldybės tarybai

SPRENDIMO „DĖL ŠIAULIŲ MIESTO SAVIVALDYBĖS 2022 M. VASARIO 3 D. SPRENDIMO NR. T-30 „DĖL BIUDŽETINIŲ ĮSTAIGŲ SOCIALINIŲ PASLAUGŲ SĄRAŠO IR KAINŲ NUSTATYMO“ PAKEITIMO PROJEKTO 
AIŠKINAMASIS RAŠTAS

2024 m. sausio 5 d. 
Šiauliai


Parengto sprendimo projekto tikslas – pakeisti Biudžetinių įstaigų socialinių paslaugų ir kainų sąrašą (toliau – 1 priedas), atsižvelgiant į Šiaulių kompleksinių paslaugų namų „Alka“ (toliau – Šiaulių „Alka“), Šiaulių miesto savivaldybės globos namų (toliau – Globos namai) ir Šiaulių miesto savivaldybės socialinių paslaugų centro (toliau – Socialinių paslaugų centro) pateiktus prašymus. Tarybos sprendimo projektu keičiamos 8 teikiamų socialinių paslaugų kainos, pripažįstamos netekusios galios 2 socialinių paslaugų kainos ir keičiamas 5  p. nurodytos įstaigos „Šiaulių miesto savivaldybės vaikų globos namų“ pavadinimas į „Šiaulių šeimos centro“ pavadinimą.

Šiaulių miesto savivaldybės tarybos 2022 m. vasario 3 d. sprendimu Nr. T-30 „Dėl biudžetinių įstaigų socialinių paslaugų sąrašo ir kainų nustatymo“ patvirtintas teikiamų socialinių paslaugų sąrašas ir kainos.
LR Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ pavirtintos metodikos 20 ir 21 p. numatyta, kad perkamų (parduodamų) ar finansuojamų bendrųjų socialinių paslaugų ir socialinės priežiūros ir socialinės globos kainą savivaldybės ir socialinių paslaugų įstaigos nustato derindamos ją su savininko teises ir pareigas įgyvendinančia institucija, atsižvelgdamos į minėtų paslaugų organizavimo išlaidas, socialinių paslaugų teikimo savivaldybės teritorijoje ypatumus.
Socialines paslaugas teikiančios įstaigos, Šiaulių „Alka“, Globos namai ir Socialinių paslaugų centras, įvertinusios tai, kad nustatytos kainos nebepadengs minėtų  paslaugų teikimo išlaidų, nes didėja bendroji socialinės globos ir priežiūros lėšų dalis (įstaigos administracinio, ūkinio ir aptarnaujančiojo personalo darbo užmokestis, išlaidos kitoms prekėms (kanceliarinės prekės, spaudiniai ir kitos prekės, susijusios su įstaigos administravimui) ir kitos išlaidos (vandentiekis, kanalizacija, ryšių paslaugos, spaudiniai ir kita) ir kintamoji socialinės globos ir priežiūros lėšų dalis (tiesiogiai paslaugas teikiančių darbuotojų darbo užmokestis, ir kitos prekės ir paslaugos, kurios susijusioms su paslaugos gavėjo poreikiais ir kt.), vadovaujantis Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, atliko kainų apskaičiavimą ir prašo nustatyti didesnes 8  teikiamų socialinių paslaugų kainas. Atsižvelgiant į šiuo prašymus, parengtas tarybos sprendimo projektas „Dėl biudžetinių įstaigų socialinių paslaugų sąrašo ir kainų nustatymo“, kuriame keičiamos 1 priede nustatytos kainos (lyginamasis socialinių paslaugų ir kainų sąrašas pridedamas).

Teikiame tvirtinti naujas šių įstaigų teikiamų socialinių paslaugų kainas:
.	Globos namų:
– dienos socialinės globos asmens namuose asmenims su sunkia negalia vienos valandos kaina – 10,65 Eur;
– dienos socialinės globos (laikino atokvėpio) asmens namuose senyvo amžiaus asmenims ir suaugusiems asmenims su negalia (sunkia negalia) vienos valandos kaina – 10,65 Eur;
–	trumpalaikės socialinės globos (laikino atokvėpio) institucijoje senyvo amžiaus asmenims ir suaugusiems asmenims su negalia (sunkia negalia) vienos paros kaina – 37 Eur;
–	transporto organizavimo (vežimo specialiuoju transportu) kaina – 0,41 Eur už vieną kilometrą.
.	Socialinių paslaugų centro:
–  socialinės priežiūros (pagalbos į namus) vienos valandos kaina –9,70 Eur;
– dienos socialinės globos asmens namuose asmenims su sunkia negalia vienos valandos kaina – 10,65 Eur;
–	asmeninės pagalbos vienos valandos kaina – 10,00 Eur.
.	Šiaulių „Alka“:
– palydėjimo paslaugos jaunuoliams vienos valandos kaina:
asmeniui – 10,30 Eur;
asmeniui su negalia – 11,30 Eur;
. keičiamas 5 p. įstaigos „Šiaulių miesto savivaldybės vaikų globos namų“ pavadinimas į „Šiaulių šeimos centro“ pavadinimą;
. pripažįstami netekę galios 1 priedo 1.9.1, 1.9.2, 1.9.3 papunkčiai.

Teigiamos: nustatytos socialinės globos paslaugų kainos padengs minėtų paslaugų teikimo išlaidas ir padės tinkamai planuoti lėšas socialinėms paslaugoms.
Neigiamų pasekmių nenumatoma.

Priėmus sprendimą, keičiamos Šiaulių miesto savivaldybės tarybos 2022 m. vasario 3 d. sprendimo Nr. T-30 „Dėl biudžetinių įstaigų socialinių paslaugų sąrašo ir kainų nustatymo“ patvirtinto Biudžetinių įstaigų socialinių paslaugų ir kainų sąrašo 1.6, 1.7, 1.9, 1.12,  2.1, 2.6, 2.7, 4.2.1, 4.2.2 papunkčių kainos, pripažįstami netekę galios 9.1.1, 1.9.2, 1.9.3 papunkčiai, ir keičiamas 5 p. įstaigos „Šiaulių miesto savivaldybės vaikų globos namų“ pavadinimas į „Šiaulių šeimos centro“ pavadinimą. 

Priėmus sprendimą keisti ar naikinti galiojančių teisės aktų nereikės.

Sprendimui įgyvendinti planuojame, kad papildomų biudžeto lėšų nereikės, nes reikalingos lėšos 2024 m. biudžete suplanuotos 10 programoje, pagal šiuo metu paslaugas gaunančių asmenų skaičių.
Sprendimo projekto antikorupcinis vertinimas nebuvo atliekamas, nes šis projektas nėra susijęs nei su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.
Numatomo teisinio reguliavimo poveikio vertinimas neatliekamas.
Sprendimo projektą parengė Socialinių paslaugų skyrius. Tiesioginis rengėjas – Socialinių paslaugų skyriaus patarėja Lina Lašinė, tel. 38 64 90, iniciatorius – Socialinių paslaugų skyriaus vedėja Ramutė Pilypienė, Šiaulių kompleksinių paslaugų namų „Alka“ direktorius Rimantas Žąsinas, Šiaulių miesto savivaldybės globos namų direktorė Danutė Akaveckienė, Šiaulių miesto savivaldybės socialinių paslaugų centro direktorė Vida Šalnienė.




Skyriaus vedėja 					Ramutė Pilypienė






